钦定古今图书集成/历象汇编/岁功典/第035卷 > 摸鱼儿 莫仑
## 钦定古今图书集成/历象汇编/岁功典/第035卷 > 摸鱼儿 莫仑

听春教、燕颦莺诉，朝朝花困风雨。六桥忘却清明后，
碧尽柳丝千缕。蜂蝶侣。正闲觅，闲花闲草闲歌舞。最
怜西子，尚薄薄云情，盈盈波泪，点点旧眉妩。　流红
记，空汎秋宫怨句。才人何处娇妒。落红无限随风絮，
诗恨有谁曾遇。堪恨处。恨二十四番，花信催花去。东
君暗苦。更多嘱多情，多愁杜宇，多诉断肠语。